Jacques Dutronc
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Jacques Dutronc er en fransk popsanger, komponist og filmskuespiller. Siden 1981 har han vært gift med popstjernen Françoise Hardy.
Sammen med sitt rockband El Toro Et Les Cyclones platedebuterte han i 1962. Gjennombruddet som soloartist kom midt i 1960-årene. Særlig kjent er Dutronc for sanger som Et moi et moi et moi (1966) og Paris s'éveille (1968). Albumet Guerre et pets (1980) vakte også oppsikt. Av seinere utgivelser kan nevnes Brèves Rencontres (1995).Dutronc har gjort fine hovedroller i filmer som Violette et François (1977), A nous deux (1979) og Sauve qui peut (1980). Han gjorde en prisbelønt tittelrolle som maleren Vincent van Gogh i Maurice Pialats Van Gogh (1991). Blant hans seinere filmer kan nevnes Les Victimes (1996) og Place Vendôme (1998). Les mer i Store norske leksikon popmusikk Eksterne lenker Jacques Dutronc